b'\n_START_ARTICLE_\nBr\xc3\xb8ndby Kommune\n_START_SECTION_\nVeje\n_START_PARAGRAPH_\nKommunen gennemsk\xc3\xa6res af Motorring 3 (E47/E55), Holb\xc3\xa6kmotorvejen (prim\xc3\xa6rrute 21) og K\xc3\xb8ge Bugt Motorvejen (E20/E47/E55).\n_START_SECTION_\nJernbane\n_START_PARAGRAPH_\nKommunen gennemsk\xc3\xa6res af jernbanen K\xc3\xb8benhavn-Roskilde, hvor der k\xc3\xb8rer b\xc3\xa5de S-tog og fjerntog, samt jernbanen K\xc3\xb8benhavn-K\xc3\xb8ge, hvor der k\xc3\xb8rer S-tog. Br\xc3\xb8ndby\xc3\xb8ster Station og Br\xc3\xb8ndby Strand Station ligger i kommunen.\n_START_SECTION_\nLokalt erhvervsklima\n_START_PARAGRAPH_\nI Dansk Industris unders\xc3\xb8gelse af "lokalt erhvervsklima" kom Br\xc3\xb8ndby Kommune i 2013 ind som nummer 61 (af 96). Kommunens bedste kategori var "Kommunale rammevilk\xc3\xa5r", hvor den var nummer 12, mens scorede d\xc3\xa5rligst i kategorien "Fysisk planl\xc3\xa6gning", hvor den var nummer 89.'